इस सुविधा के तहत आईआरसीटीसी की वेबसाइट के गैलरी सेक्शन में वीडियो में डाले जाएंगे। ये वीडियो देखने के बाद यात्री अपना फीडबैक भी दे सकेंगे। पहले दिन रेलवे बोर्ड के चेयरमैन अश्विनी लोहानी ने नोएडा में आईआरसीटीसी के अत्याधुनिक सेंट्रल किचन में खाना बनाने की प्रक्रिया का निरीक्षण किया था। इस दौरान अश्विनी लोहानी ने इस रसोईघर की तारीफ की थी। यह किचन एक दिन में 10,000 लोगों को खाना देता है। इसमें राजधानी, शताब्दी और दूरंतो जैसी 17 ट्रेनों को सर्विस शामिल है।